ما زال عاقل علی لِيامات كنا نشدُّو بلاصتنا فالكار كيطلع واحد يشكي ويبكي، اما يقول علی راسو مريض ولاحوه من السبيطار ومقطّعه بيه الحبال وما لقاش باش يرجع لدارهم، ويجبد خنشه من تحت حوايجو عامره ريد بول، ولا يعري يديه علی أساس أنها مقطوعه، ويدور علی الركاب يجمع الصرف، وملي ينزل يطلع لكار اخر، وحتی واحد ما عاق باللي راه تقولب ودار الخير فنصاب
ويطلع واحد هاز صينيه كيبيع فيها بوماضا كتداوي جميع الأمراض الجلديه، وطبعا كاين اللي كيشري من عندو، وما كيعيق باللي تقولب حتی كيوصل لدارو
ومن غير الكيران، شحال من واحد كان غادي فالشارع حتی وقفوه ناس داو ليه گاع اللي فجيبو، ويلا كانت مرا داو ليها گاع اللي فيديها، وما كيفيقوش من الگلبه حتی يفوت الفوت ويكون مفعول السماوي سالا
وكاين بزاف ديال الحالات والنماذج اللي فيها اجتهاد في النصب، ولكن النصاب ما تلوموش انما تلوم المغفلين اللي كيخرج عليهم الطمع والبحث علی الهوته
وطبعا، دابا كاين السماوي 
السماوي ديال زمن الذكاء الاصطناعي، برعايه الغباء الطبيعي